અત્યાર સુધી મ્યાનમારમાં ભારતીયોના પ્રવેશ માટે કેટલાક આકરા નિયમો હતા અને ભારતીયો માટે મ્યાનમારમાં જવું અઘરું હતું. આપણે મ્યાનમારમાં જવું હોય તો મ્યાનમારના વિદેશ મંત્રાલય પાસેથી પ્રવેશ માટે ખાસ મંજૂરી લેવી પડતી હતી. મ્યાનમાર સરકાર પરમિટ આપે તો જ મ્યાનમાર જઈ શકાય, નહીંતર ના જઈ શકાય. હવે આ જોગવાઇને મ્યાનમારે રદ કરી દીધી છે. હવે જે નિયમ છે તે પ્રમાણે બન્ને દેશના જે નાગરિકો પાસે માન્ય પાસપોર્ટ હશે અને તેના આધારે તેઓ એકબીજાના દેશમાં પ્રવેશી શકશે. મ્યાનમાર ભારતની પૂર્વ દિશામાં આવેલો દેશ છે અને મિઝોરમ થઈને મ્યાનમારમાં પ્રવેશી શકાય છે. ભારત અને મ્યાનમાર વચ્ચે થયેલી સમજૂતીના કારણે તામુ-મોરેહ વિસ્તારમાં સરહદ ખુલ્લી મૂકવામાં આવી છે અને ભારતીયો જેવા મ્યાનમાર પહોંચે કે તુરંત જ વીઝા મળી જશે.